ddrg/super_eurlex huggingface dataset:
1.

Articolul 4 se înlocuiește cu următorul text: „Articolul 4 Structura și organizarea consiliilor consultative (1) În plus față de dispozițiile de la articolul 43 alineatul (1), de la articolul 45 alineatele (1)-(3) și din anexa III la Regulamentul (UE) nr. 1380/2013, structura și organizarea consiliilor consultative trebuie să respecte cerințele de la alineatele (2)-(7) din prezentul articol. (2) Consiliul consultativ desemnează, prin consens, un președinte și cel puțin un vicepreședinte. Președintele poate proveni din afara membrilor consiliului consultativ. În cazul în care președintele este ales din rândul reprezentanților organizațiilor membre, cel puțin unul dintre vicepreședinți trebuie să fie ales din rândul membrilor categoriei organizațiilor sectoriale și ai altor grupuri de interes menționate la articolul 2 din care nu face parte președintele. Acest principiu se aplică, atunci când este posibil, și în cazul președinților grupurilor de lucru. (3) Adunarea generală a unui consiliu consultativ: (a) adoptă regulamentul de procedură al consiliului consultativ; (b) se reunește cel puțin o dată pe an pentru a aproba raportul anual, planul strategic anual și bugetul anual al consiliului consultativ; (c) decide cu privire la clasificarea membrilor consiliului consultativ în categoriile «organizații sectoriale» sau «alte grupuri de interes», utilizând criteriile stabilite în anexa I și pe baza unor informații obiective și verificabile, cum ar fi dispozițiile statutului, lista membrilor și natura activităților organizației în cauză. (4) Pe baza numirilor efectuate de organizațiile sectoriale și de alte grupuri de interes pentru locurile care le sunt atribuite, adunarea generală numește un comitet executiv format din cel mult 25 de membri. După consultarea Comisiei, adunarea generală poate decide să numească un comitet executiv format din cel mult 30 de membri, pentru a asigura o reprezentare adecvată a flotelor de dimensiune mică. (5) Adunarea generală se asigură că cotizațiile de membru sunt echitabile și permit o reprezentare largă și echilibrată a tuturor părților interesate, ținând seama de capacitatea financiară a acestora. (6) Comitetul executiv: (a) conduce și gestionează sarcinile consiliului consultativ în conformitate cu articolul 44 alineatele (2) și (3) din Regulamentul (UE) nr. 1380/2013; (b) pregătește raportul anual, planul strategic anual și bugetul anual; (c) adoptă recomandări și sugestii, astfel cum se menționează la articolul 44 alineatul (2) din Regulamentul (UE) nr. 1380/2013. (7) Adunarea generală și comitetul executiv asigură o reprezentare largă și echilibrată a tuturor părților interesate, punând accentul pe alte grupuri de interes și, după caz, pe flotele de dimensiune mică. Numărul reprezentanților flotelor de dimensiune mică trebuie să reflecte ponderea acestora din urmă în sectorul pescuitului din statele membre în cauză.”
(5)

În pofida unei creșteri continue a nivelurilor traficului aerian din SEE în 2021, acestea rămân în continuare sub nivelurile de trafic din 2019. Datele Eurocontrol arată că, în octombrie 2021, traficul aerian a fost, în ansamblu, cu 27 % sub nivelurile din 2019.
3.

La articolul 10, alineatul (1) se înlocuiește cu următorul text: „(1) Controalele la fața locului vizează, în special: (a) evidențele menționate la articolul 6 din Regulamentul delegat (UE) 2017/40, prin coroborarea și completarea controalelor administrative cu documentele relevante, inclusiv cu documentele financiare, cum ar fi facturile de cumpărare și de vânzare, notele de livrare, extrasele bancare sau alte dovezi de plată, și înregistrarea acestora în contabilitate; (b) utilizarea produselor în conformitate cu Regulamentul (UE) nr. 1308/2013, cu Regulamentul delegat (UE) 2017/40 și cu prezentul regulament; (c) punerea în aplicare a măsurilor educative însoțitoare de sprijinire a distribuirii de produse, în cazul în care controlul la fața locului are loc la sediul instituției de învățământ sau în cazul în care controlul la fața locului se referă la ajutorul solicitat pentru măsurile educative însoțitoare; (d) utilizarea unor instrumente de publicitate adecvate, în cazul în care controlul la fața locului are loc la sediul instituției de învățământ.”
1.

Anexa V se modifică după cum urmează: (a) Partea 1 se modifică după cum urmează: (i) în rubrica pentru Canada, următorul rând pentru zona CA-2.1 se inserează după rândul CA-2: „CA Canada CA-2.1 Păsări de curte de reproducție, altele decât ratitele, și păsări de curte pentru producție, altele decât ratitele BPP N, P1 1.2.2022 Ratite de reproducție și ratite pentru producție BPR N, P1 1.2.2022 Păsări de curte destinate sacrificării, altele decât ratitele SP N, P1 1.2.2022 Ratite destinate sacrificării SR N, P1 1.2.2022 Pui de o zi, alții decât de ratite DOC N, P1 1.2.2022 Pui de o zi de ratite DOR N, P1 1.2.2022 Mai puțin de 20 de păsări de curte, altele decât ratitele POU-LT20 N, P1 1.2.2022 Ouă de incubație de păsări de curte, altele decât ratitele HEP N, P1 1.2.2022 Ouă de incubație de ratite HER N, P1 1.2.2022 Mai puțin de 20 de păsări de curte, altele decât ratitele HE-LT20 N, P1 1.2.2022”; (ii) în rubrica pentru Statele Unite ale Americii, următorul rând pentru zona US-2.4 se inserează după rândul pentru zona US-2.3: „SUA Statele Unite ale Americii US-2.4 Păsări de curte de reproducție, altele decât ratitele, și păsări de curte pentru producție, altele decât ratitele BPP N, P1 8.2.2022 Ratite de reproducție și ratite pentru producție BPR N, P1 8.2.2022 Păsări de curte destinate sacrificării, altele decât ratitele SP N, P1 8.2.2022 Ratite destinate sacrificării SR N, P1 8.2.2022 Pui de o zi, alții decât de ratite DOC N, P1 8.2.2022 Pui de o zi de ratite DOR N, P1 8.2.2022 Mai puțin de 20 de păsări de curte, altele decât ratitele POU-LT20 N, P1 8.2.2022 Ouă de incubație de păsări de curte, altele decât ratitele HEP N, P1 8.2.2022 Ouă de incubație de ratite HER N, P1 8 2.2022 Mai puțin de 20 de păsări de curte, altele decât ratitele HE-LT20 N, P1 8.2.2022”. (b) Partea 2 se modifică după cum urmează: (i) în rubrica pentru Canada, următoarea descriere a zonei CA-2.1 se inserează după rândul CA-2: „Canada CA-2.1 Provincia Noua Scoție: Municipalitățile Gaspereau, Grand Pre, Lower Wolfville, Melanson, Wolfville, Avonport, Greenfield, Hansport, Hortonville, New Minas, North Grand Pre, Port Williams și White Rock”; (ii) în rubrica pentru SUA, următoarea descriere a zonei US-2.4 se inserează după descrierea zonei US-2.3: „Statele Unite ale Americii US-2.4 Statul Indiana: Districtul Dubois: O zonă cu o rază de 10 km care pornește de la punctul Nord de pe limita circulară a zonei de control aferente arealului Dubois 01 și care se extinde în sensul acelor de ceasornic: (a) Nord: 0,56 km nord-est de la intersecția E. Schnellville Road cu Rustic Acres Road. (b) Nord-est: 1,28 km nord-nord-vest de la intersecția autostrăzilor S 600E și E 400S. (c) Est: 0,45 km vest de intersecția S Schnell Road cu S Kyana Road. (d) Sud-est: 0,11 km sud de la intersecția autostrăzii 64 cu E Ferdinand Road E. (e) Sud: 0,66 km sud-est de la intersecția County Road 875 E cu E County Road 2100N. (f) Sud-vest: 0,66 km est de la intersecția S US Highway 231 cu W 1100 S. (g) Vest: 0,94 km sud-est de la intersecția S 500W cu W 630S. (h) Nord-vest: 0,2 km nord de la intersecția S US Highway 231 cu S Witz Road”.
Se numără printre persoanele din anturajul lui Putin care obțin câștiguri financiare și misiuni importante în schimbul subordonării și al fidelității. I-au fost încredințate sarcini importante și dificile de către președinte și a fost răsplătit cu conducerea companiei Rosneft și o avere considerabilă. Sub conducerea lui Igor Sechin, Rosneft a fost implicată în finanțarea plantațiilor vitivinicole ale palatului de lângă Gelendzhik, considerat a fi utilizat personal de președintele Putin.

Transneft aflată sub conducerea lui Nikolay Tokarev este unul dintre principalii sponsori ai palatului de lângă Gelendzhik, despre care se consideră la scară largă că este utilizat personal de președintele Putin. Nikolay Tokarev beneficiază de pe urma apropierii față de autoritățile ruse. Cunoștințe și rude apropiate ale dlui Tokarev s-au îmbogățit datorită contractelor semnate cu companiile de stat.
„(a)

persoanele juridice, entitățile sau organismele enumerate în anexa III, IV, V, VI, XII, XIII, XIV sau XV sau menționate la articolul 5 alineatul (1) litera (b) sau (c), la articolul 5 alineatul (2) litera (b) sau (c), la articolul 5 alineatul (3) litera (c) sau (d), la articolul 5 alineatul (4) litera (b) sau (c), la articolul 5a litera (a), (b) sau (c) sau la articolul 5h;”.
(2)

Nivelurile taxei compensatorii definitive, exprimate ca procent din prețul CIF la frontiera Uniunii, înainte de vămuire, au fost stabilite după cum urmează: Societatea Nivelul taxei compensatorii FTT Group: — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 10,3 % ZTT Group: — Jiangsu Zhongtian Technology Co., Ltd. — Zhongtian Power Optical Cable Co., Ltd. 5,1 % Alte societăți care au cooperat atât la ancheta antisubvenție, cât și la ancheta antidumping, enumerate în anexa I 7,8 % Alte societăți care au cooperat la ancheta antidumping, dar nu au cooperat la ancheta antisubvenție, enumerate în anexa II 10,3 % Toate celelalte societăți 10,3 %
2.

(a) Specificațiile generale cu privire la hârtia care trebuie utilizată sunt cele prevăzute în Jurnalul Oficial al Comunităților Europene (C 164, 1.7.1989, p. 3). Hârtia trebuie să fie de culoare albă pentru toate exemplarele și să aibă dimensiunea de 210 mm pe 297 mm, cu o toleranță maximă de 5 mm în minus sau de 8 mm în plus în ceea ce privește lungimea. În cazul unei scutiri de accize, certificatul de scutire se întocmește în două exemplare: — un exemplar se păstrează de către expeditor; — un exemplar se atașează circulației produsului supus accizei. (b) Orice spațiu neutilizat din rubrica 5.B se barează astfel încât să nu fie posibile adăugiri. (c) Documentul trebuie completat lizibil și într-o manieră care să nu permită ștergerea datelor. Nu sunt permise ștersături sau corecturi. Documentul se completează într-o limbă recunoscută de statul membru gazdă. (d) Dacă descrierea bunurilor și/sau a serviciilor (rubrica 5.B din certificat) se referă la un formular de comandă întocmit în altă limbă decât limba recunoscută de statul membru gazdă, organismul/persoana eligibilă trebuie să atașeze o traducere. (e) Pe de altă parte, dacă certificatul este întocmit într-o altă limbă decât limba recunoscută de statul membru al furnizorului/prestatorului/antrepozitarului, organismul/persoana eligibilă trebuie să atașeze o traducere a informațiilor cu privire la bunurile și serviciile din rubrica 5.B. (f) Limbă recunoscută înseamnă una dintre limbile utilizate oficial în statul membru sau orice altă limbă oficială din Uniune pe care statul membru o declară ca fiind utilizabilă în acest scop.
„(a)

persoanele juridice, entitățile sau organismele enumerate în anexa III, IV, V, VI, XII, XIII, XIV, XV sau XIX ori menționate la articolul 5 alineatul (1) litera (b) sau (c), alineatul (2) litera (b) sau (c), alineatul (3) litera (c) sau (d) sau alineatul (4) litera (b) sau (c), la articolul 5a litera (a), (b) sau (c), la articolul 5aa litera (b) sau (c), la articolul 5h sau la articolul 5j.”
2.

sub titlul „Lista persoanelor, entităților și organismelor menționate la articolele 1a și 2”, se adaugă următorul subtitlu și următoarea entitate: „B. ENTITĂȚI 1. THE HOUTHIS (Mișcarea Houthi) (Mișcarea Houthi) ( *1 ) [pseudonime: (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD]. Informații: Mișcarea Houthi s-a implicat în acte care amenință pacea, securitatea și stabilitatea Yemenului. Data desemnării de către ONU:24.2.2022. Informații suplimentare din rezumatul motivelor includerii pe listă comunicat de Comitetul de sancțiuni: Mișcarea Houthi s-a implicat în atacuri care au lovit civili și infrastructuri civile în Yemen, a aplicat o politică de violență sexuală și de represiune împotriva femeilor active din punct de vedere politic și profesional, s-a implicat în recrutarea și utilizarea copiilor, a incitat la violență împotriva unor grupuri, inclusiv pe motive de religie și naționalitate, și a utilizat mine terestre și dispozitive explozive improvizate care lovesc fără deosebire pe coasta de vest a Yemenului. De asemenea, mișcarea Houthi a obstrucționat furnizarea de asistență umanitară Yemenului sau accesul la asistență umanitară ori a împiedicat distribuirea acesteia în Yemen. Mișcarea Houthi a comis atacuri asupra transportului maritim comercial în Marea Roșie utilizând dispozitive explozive improvizate subacvatice și mine marine. În plus, mișcarea Houthi a comis în repetate rânduri atentate teroriste transfrontaliere care au lovit civili și infrastructuri civile în Regatul Arabiei Saudite și în Emiratele Arabe Unite și a amenințat că va viza în mod intenționat situri civile. (*1) Articolul 2 nu se aplică acestei entități.”"
ANEXĂ

În anexa I la Regulamentul (CE) nr. 881/2002, la rubrica „Persoane juridice, grupuri și entități” se adaugă următoarea mențiune:

„KHATIBA AL-TAWHID WAL-JIHAD (KTJ), (în grafia originală: Катиба ат-Таухид валь-Джихад); cunoscută și sub denumirea: a) JANNAT OSHIKLARI; b) Jama`at al-Tawhid wal-Jihad; cunoscută anterior drept: JANNAT OSHIKLARI. Adresă: nedisponibilă. Alte informații: Khatiba al-Tawhid wal-Jihad (cunoscută anterior drept Jannat Oshiklari) este o organizație teroristă care operează în cadrul organizației teroriste internaționale Al-Nusrah Front for the People of the Levant. Grupul operează în principal în provinciile Hama, Idlib și Latakia, din Republica Arabă Siriană, și desfășoară, de asemenea, operațiuni în Turcia, Kârgâzstan, Uzbekistan, Federația Rusă, Tadjikistan, Kazahstan, Egipt, Afganistan și Ucraina. Numărul luptătorilor KTJ este de aproximativ 500. KTJ cooperează cu organizații teroriste precum Khatiba Imam al-Bukhari și Gruparea islamică Jihad. Data desemnării menționată la articolul 7d alineatul (2) litera (i): 7.3.2022.”
5.

Se introduce următorul articol 11a: „Articolul 11a Articolul 12 alineatul (1) litera (c) punctul (i) din Regulamentul delegat (UE) 2015/61: Identificarea principalilor indici bursieri dintr-un stat membru sau dintr-o țară terță Următorii indici se califică drept principali indici bursieri în scopul stabilirii gamei de acțiuni care s-ar putea califica drept active de nivel 2B în sensul articolului 12 alineatul (1) litera (c) din Regulamentul delegat (UE) 2015/61: (a) indicii incluși în anexa I la Regulamentul de punere în aplicare (UE) 2016/1646 al Comisiei (*2); (b) orice indice bursier principal, neinclus la litera (a), dintr-un stat membru sau dintr-o țară terță, astfel cum a fost identificat în sensul prezentului punct de către autoritatea competentă a unui stat membru sau de către autoritatea publică relevantă dintr-o ţară terţă; (c) orice indice bursier principal, neinclus la literele (a) sau (b), care cuprinde societăţi-lider din jurisdicţia relevantă. (*2) Regulamentul de punere în aplicare (UE) 2016/1646 al Comisiei din 13 septembrie 2016 de stabilire a standardelor tehnice de punere în aplicare referitoare la indicii principali și bursele recunoscute în conformitate cu Regulamentul (UE) nr. 575/2013 al Parlamentului European și al Consiliului privind cerințele prudențiale pentru instituțiile de credit și firmele de investiții (JO L 245, 14.9.2016, p. 5).”"
„8.4.

În cazul unui rezultat pozitiv care suscită îngrijorare la studiul in vitro al mutațiilor genetice suferite de bacterii menționat la punctul 8.4.1 din prezenta anexă, solicitantul înregistrării efectuează studiul in vitro menționat în anexa VIII punctul 8.4.2. În cazul unui rezultat pozitiv la oricare dintre aceste studii in vitro de genotoxicitate, solicitantul înregistrării propune sau agenția poate solicita să fie efectuat studiul in vivo corespunzător menționat în anexa IX punctul 8.4.4. Studiul in vivo abordează îngrijorarea referitoare la aberația cromozomială sau pe cea referitoare la mutația genetică ori ambele aceste îngrijorări, după caz. Studiul in vitro al mutațiilor genetice suferite de bacterii nu este necesar să fie efectuat dacă testul respectiv nu este aplicabil substanței în cauză. În acest caz, solicitantul înregistrării furnizează o justificare și efectuează un studiu in vitro menționat în anexa VIII punctul 8.4.3. În cazul unui rezultat pozitiv în studiul respectiv, solicitantul înregistrării efectuează un studiu in vitro privind citogenicitatea menționat în anexa VIII punctul 8.4.2. Pe baza unui rezultat pozitiv la oricare dintre studiile in vitro de genotoxicitate sau în cazul în care unul din testele in vitro menționat în anexa VIII nu este aplicabil substanței în cauză, solicitantul înregistrării propune sau agenția poate solicita să fie efectuat studiul in vivo corespunzător menționat în anexa IX punctul 8.4.4. Studiul in vivo abordează îngrijorarea referitoare la aberația cromozomială sau pe cea referitoare la mutația genetică ori ambele aceste îngrijorări, după caz. Studiul in vitro al mutațiilor genetice suferite de bacterii menționat la punctul 8.4.1 și testele de urmărire nu este necesar să fie efectuate în niciunul dintre următoarele cazuri: — se cunoaște faptul că substanța provoacă mutagenicitatea celulelor embrionare care îndeplinește criteriile de clasificare în clasa de pericol «mutagenicitatea celulelor embrionare» categoria 1A sau 1B și că sunt puse în aplicare măsuri adecvate de gestionare a riscurilor; — se cunoaște faptul că substanța este un cancerigen genotoxic care îndeplinește criteriile de clasificare în categoria de pericol «mutagenicitatea celulelor embrionare» categoria 1A, 1B sau 2 și în clasa de pericol «cancerigenicitate» categoria 1A sau 1B și că sunt puse în aplicare măsuri adecvate de gestionare a riscurilor.”
(9)

Pentru fiecare dintre substanțele incluse în anexa XIV la Regulamentul (CE) nr. 1907/2006 prin prezentul regulament, trebuie să se stabilească o dată de la care se interzice introducerea pe piață și utilizarea substanței respective dacă nu se acordă o autorizație în acest sens, în conformitate cu articolul 58 alineatul (1) litera (c) punctul (i) din Regulamentul (CE) nr. 1907/2006, ținând seama de capacitatea agenției de a prelucra cererile de autorizare. Pentru fiecare dintre aceste substanțe, nu există motive pentru ca data menționată la articolul 58 alineatul (1) litera (c) punctul (ii) din Regulamentul (CE) nr. 1907/2006 să fie stabilită mai devreme de 18 luni de la data menționată la articolul 58 alineatul (1) litera (c) punctul (i) din regulamentul menționat.
1.

Secțiunea 10 se modifică după cum urmează: „10. Perle, pietre prețioase și semiprețioase, articole din perle, bijuterii, articole din aur sau argint ex 7101 00 00 Perle naturale sau de cultură, chiar prelucrate sau asortate, dar neînșirate, nemontate, neîncastrate; perle naturale sau de cultură, înșirate temporar pentru facilitarea transportului ex 7102 00 00 Diamante, chiar prelucrate, dar nemontate și neîncastrate, mai puțin pentru uz industrial ex 7103 00 00 Pietre prețioase, altele decât diamantele, și semiprețioase, chiar prelucrate sau asortate, dar neînșirate, nemontate, neîncastrate; pietre prețioase și semiprețioase, altele decât diamantele, neasortate, înșirate temporar pentru facilitarea transportului ex 7104 91 00 Diamante, cu excepția celor pentru uz industrial ex 7105 00 00 Pulberi și praf de pietre prețioase sau semiprețioase, naturale sau artificiale, mai puțin cele pentru uz industrial ex 7106 00 00 Argint (inclusiv argint aurit sau platinat), sub formă brută sau semiprelucrată sau sub formă de pulbere ex 7107 00 00 Metale comune placate sau dublate cu argint, sub formă brută sau semiprelucrate ex 7108 00 00 Aur (inclusiv aur platinat), sub formă brută sau semiprelucrată sau sub formă de pulbere ex 7109 00 00 Metale comune sau argint, placate sau dublate cu aur, sub formă brută sau semiprelucrată ex 7110 11 00 Platină, sub formă brută sau sub formă de pulbere ex 7110 19 00 Platină, sub altă formă decât sub formă brută sau sub formă de pulbere ex 7110 21 00 Paladiu, sub formă brută sau sub formă de pulbere ex 7110 29 00 Paladiu, sub altă formă decât sub formă brută sau sub formă de pulbere ex 7110 31 00 Rodiu, sub formă brută sau sub formă de pulbere ex 7110 39 00 Rodiu, sub altă formă decât sub formă brută sau sub formă de pulbere ex 7110 41 00 Iridiu, osmiu și ruteniu, sub formă brută sau sub formă de pulbere ex 7110 49 00 Iridiu, osmiu și ruteniu, sub altă formă decât sub formă brută sau sub formă de pulbere ex 7111 00 00 Metale comune, argint sau aur, placate sau dublate cu platină, sub formă brută sau semiprelucrată ex 7113 00 00 Articole de bijuterie sau de giuvaergerie și părți ale acestora, din metale prețioase sau din metale placate sau dublate cu metale prețioase ex 7114 00 00 Articole de aurărie sau argintărie și părți ale acestora, din metale prețioase sau din metale placate sau dublate cu metale prețioase ex 7115 00 00 Alte articole din metale prețioase sau din metale placate sau dublate cu metale prețioase ex 7116 00 00 Articole din perle naturale sau de cultură, din pietre prețioase sau semiprețioase naturale, artificiale sau reconstituite”
72.

PO More Shipyard (Акционерное Общество Судостроительный Завод «Море»)

Adresă: Desantnikov 1, Primorskiy, Fedosia, Crimea, 298176 Tel. +7 (36562) 29-3-22 Site web: https://moreship.ru/main/ E-mail: office@moreship.ru

More Shipyard este furnizorul de nave militare pentru Marina Rusă. După anexarea ilegală a Peninsulei Crimeea de către Federația Rusă, More Shipyard a fost naționalizat de Federația Rusă, care i-a acordat o licență rusească de stat pentru dezvoltarea, producerea, testarea, instalarea, asamblarea, întreținerea tehnică, repararea, eliminarea și vânzarea de armament și echipament militar. More Shipyard a construit corvete în cadrul proiectului 22800 pentru Marina Rusă, care a contribuit la militarizarea Crimeei anexate ilegal. În plus, logoul societății utilizează simbolul militar «Z», care a fost utilizat de propaganda rusă pentru a promova agresiunea militară neprovocată de către Rusia împotriva Ucrainei. Prin urmare, More Shipyard este răspunzător pentru acordarea de sprijin material sau financiar pentru acțiuni care au subminat sau au amenințat integritatea teritorială, suveranitatea și independența Ucrainei. În plus, dreptul de proprietate asupra More Shipyard a fost transferat cu încălcarea legislației ucrainene.
„5.

Eritech Computer Assembly & Communication Technology PLC

Adresă: Denden Street N028, Asmara, 257, Eritreea

21.4.2022
(5)

La 18 martie 2021, agenția, prin avizul Comitetului pentru medicamente de uz veterinar (Committee for Medicinal Products for Veterinary Use – CVMP), a concluzionat că stabilirea unei LMR pentru bambermicină în țesuturile de pui nu era necesară și a recomandat utilizarea mențiunii „Nu se cere nicio LMR”.